Solimã pe Momorãmbýva

Solimã I, ojekuaáva pe Momorãmbýva ramo térã Kanuni ramo, he'iséva pe Tekojojahára (Trebisonda, 6 jasypateĩ 1494 - Szigetvár, 6 jasyporundy 1566) ha'e akue peteĩ mburuvichavete oisãmbyhy Mburuvi Otománo-pe ary 1520 guive omano meve, ha peteĩ mburuvicha iñimportanteveva Európa-pe sa'ary XVI aja. Ogueraha Mburuvi Otománo-pe pe aravo iporãvéva hape. Ipoguype oisãmbyhykuévo hetã oĩ ipoguýpe amo 20-25 sua tapicha.

Oisãmbyhy hetãre itúva rire, pe mburuvicha Selim I, jasyporundy 1520 jave ha oñepyrũ oisãmbyhy ondyrykuévo tetãnguéra rehe Hesu rapépe oĩva Mbyte Európape ha para Yvy mbytépe rembe'ýpe. Ho'a táva Belgrado ipópe ary 1521 jave; amo 1522-1523 ho'a táva Rodas, ha upéi jasypoapy 1526 jave Solimán ohundipa Hungyria. Oñemosarambi avei hetã oñemomba'ekuévo Kuarahyresẽ Ag̃uigua rehe, omoĩ ipoguýpe pe táva Bagdad, ha heta yvy Yvate Áfrika-pe, oguahẽ meve kuarahyreike Arhélia-pe. Oisãmbyhy aja hetãre, ygaratakuéra otománo ojejuhu oparupi para Yvy mbytépe ha Para Pytãme.

Omyakãvo peteĩ mburuvi okakuaaitéva, Solimã omoporã tekome'ẽ omoambue hag̃ua avano'õ, tekombo'e, tekojoja apo ha tekoiterape. Solimã ikatupyryite avei ohaívo ñe'ẽpoty ha omba'apóvo itaju rehe ojapo hag̃ua jeguaka kate, ome'ẽ avei heta pirapire omokyre'ỹ hag̃ua hetã arandupy. Upévare omotenonde pe Mburuvi otománo «Ára pukukue Itajúgui» omokyre'ỹkuévo tembiapoporã, ñe'ẽporãhaipyre ha jogapokuaa.

Solimã oisãmbyhy 46 ary pukukuévo ha omano rire, ita'ýra Selim II oisãmbyhy Mburuvi Otománo-pe, ary 1566 guive.

 Mandu'apy 

Ñemohenda:Mburuvi otománo